stanford-oval/wikipedia huggingface dataset:
John-Michael Liles
Ura

Ennen siirtymistään NHL:ään Liles pelasi Michigan State University -yliopiston joukkueessa. Colorado Avalanche varasi Lilesin vuoden 2000 NHL:n varaustilaisuudessa numerolla 159. Liles aloitti pääsarjauransa kaudella 2002–2003 AHL-farmiliigassa Hershey Bearsin joukkueessa, jossa hän saavutti viidessä ottelussa yhden syöttöpisteen. Seuraavalla kaudella Liles pääsi pelaamaan NHL:ään Coloradon joukkueeseen. Hän oli joukkueen toiseksi tehokkain puolustaja 34 tehopisteellään. Kauden päätteeksi hänet valittiin tulokkaiden tähdistökentälliseen.
NHL:n työsulkukauden 2004–2005 Liles vietti Saksan DEL-liigassa Iserlohn Roosters -joukkueessa, jossa hän keräsi 17 ottelussa 11 pistettä. Seuraavalla kaudella Liles palasi takaisin Coloradoon. Hän keräsi 82 ottelussa 49 pistettä ollen puolustajista jälleen toiseksi paras. Kaudella 2006–2007 Liles oli Coloradon puolustajista tehokkain. Seuraavalla kaudella Liles teki toistaiseksi huonoimman pistetuloksensa, 32, mutta oli silti joukkueensa paras puolustaja pisteissä. Kaudella 2008–2009 Liles oli joukkueensa tehokkain puolustaja maalintekijänä ja pistemiehenä ollen joukkueen neljänneksi paras pistemies 75 ottelussa syntyneillä tehoilla 12+27=39.
Maajoukkueura

Lilesin ensimmäisen arvoturnaus Yhdysvaltain joukkueessa oli vuoden 2004 maailmancup. Seuraavaksi hän pelasi Yhdysvaltain paidassa oli vuoden 2005 MM-turnaus, josta hän ei saavuttanut yhtään tehopisteitä. Vuoden 2006 Torinon olympialaisissa Liles saalisti kaksi syöttöpistettä. Vuoden 2009 MM-turnauksessa Liles oli puolustajien pistepörssin toisena ja oman joukkueensa kärjessä.
Aiheesta muualla

John-Michael Liles The Internet Hockey Databasessa (englanniksi)
John Whitehead

John Whitehead on/on ollut seuraavien henkilöiden nimi:
John Whitehead, brittiläinen tutkimusmatkailija
John Whitehead, yhdysvaltalainen laulaja
John Whitehead, brittiläinen kriketinpelaaja
John Whitehead, Uuden-Seelannin entinen valtiovarainministeri
John Whitehead, entinen Liverpool F.C:n pelaaja
John Whitehead, yhdysvaltalainen baseballinpelaaja
John Whitehead, yhdysvaltalainen amerikkalaisen jalkapallon valmentaja
John Whitehead, irlantilainen teologi
John C. Whitehead, yhdysvaltalainen pankkiiri ja virkamies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Whitehead”, voi hakea sivunnimihaulla, laajalla sivunnimihaulla tai tekstihaulla.
John-Jason Peterka

| John-Jason Peterka |
| --- | --- |

Henkilötiedot
Syntynyt: 14. tammikuuta 2002 (ikä 22) München, Saksa
Kansalaisuus:   Saksa
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  87 kg
Seura
Seura:  Buffalo Sabres
Sarja:  NHL
Pelinumero:  77
Pelaajaura
Pääsarjaura:  2019–
Aik. seurat:  EHC München (DEL)   EC Salzburg (ICEHL)   Rochester Americans (AHL)
NHL-varaus:  34. varaus, 2020 Buffalo Sabres
John-Jason (usein myös JJ) Peterka (s. 14. tammikuuta 2002 München, Saksa) on saksalainen jääkiekkoilija, joka pelaa vasempana laitahyökkäätäjä. Hän edusti kauden 2022–2023 NHL-seura Buffalo Sabresissa.
Ura > Seuraura

Peterka aloitti jääkiekkoilun 10-vuotiaana EHC Münchenissa. Hän siirtyi juniorina sittemmin EC Bad Tölziin. Kaudeksi 2017–2018 15-vuotias Peterka siirtyi Itävaltaan RB Hockey Academyn B-nuoriin. Hän jakoi tehoilla 28+17=45 monikansallisen B-nuorten sarja EBJL:n maalipörssin neljännen sijan MAC Újbudan Márk Schklekmannin kanssa sekä sijoittui pistepörssissä kymmenenneksi. Peterka voitti myös pudotuspelien piste- ja syöttöpörssin tehoilla 7+12=19 sekä jakoi tehotilaston voiton MAC Újbudan Bence Szalmasin kanssa. Hän voitti kauden päätteeksi EBJL:n mestaruuden. Kaudella 2018–2019 Red Bull pelasi Tšekin A-nuorten sarjaa, jonka piste- ja maalipörssin Peterka voitti tehoilla 45+49=94.
Toukokuussa 2019 Peterka teki nelivuotisen DEL-sopimuksen kasvattajaseuransa EHC Münchenin kanssa. OHL-joukkue Barrie Colts varasi hänet 71. pelaajana CHL:n varaustilaisuudessa 2019. Peterka päätti jatkaa kaudella 2019–2020 pelejään kotimaassaan. Hän teki miesten pääsarjadebyyttinsä vain 17-vuotiaana Mestarien liigan avauskierroksella 29. elokuuta 2019 sveitsiläistä HC Ambrì-Piottaa vastaan. Peterka merkittiin Münchenin nelosketjun oikeaan laitaan Maximilian Daubnerin ja Justin Schützin viereen. Hän sai ottelussa jääaikaa 6.02 minuuttia. DEL-debyyttinsä Peterka teki runkosarjan avauskierroksella 13. syyskuuta 2019 vieraissa Augsburger Pantheria vastaan. Hänet merkittiin Münchenin nelosketjun oikeaan laitaan Mads Christensenin ja Maximilian Daubnerin viereen. Peterka sai ottelussa jääaikaa 12.18 minuuttia. Seuraavassa ottelussa, kotidebyytissään 15. syyskuuta 2019 Düsseldorfer EG:tä vastaan hän avasi maalitilinsä DEL:ssä heti kahdella osumalla. Peterkan toinen maali ratkaisi Münchenille 3–2-voiton. Kaikkiaan hänen tulokaskautensa toi 42 runkosarjaottelussa tehot 7+4=11. Peterka pelasi myös kymmenen CHL-ottelua tehopistein 2+1=3.
Buffalo Sabres varasi Peterkan toisella kierroksella 34. pelaajana NHL:n varaustilaisuudessa 2020. Aiemmin elokuussa München lainasi Peterkan DEL-kauden alkuun asti kestävällä sopimuksella Red Bull -yhteistyöseuraansa, monikansallisen ICEHL-liigan itävaltalaisjoukkue EC Salzburgiin.
Peterka siirtyi kaudeksi 2021–2022 Pohjois-Amerikkaan hänet varanneen Buffalo Sabresin organisaatioon. Hän pelasi ensimmäisen kautensa pääosin farmijoukkue Rochester Americansissa. Sabresin kokoonpanossa hän oli kahdessa ottelussa. AHL-sarjassa Peterka teki 68 pistettä 70 runkosarjaottelussa ja oli sarjan tulokkaiden paras pistemies. Edellinen vähintään yhtä monta pistettä tehnyt alle 20-vuotias tulokaspelaaja AHL:ssa oli Guy Chouinard kaudella 1975–1976. Peterka murtautui kaudeksi 2022–2023 Sabresin kokoonpanoon ja pelasi NHL:ssä 75 runkosarjaottelua ja teki niissä 32 pistettä.
Ura > Maajoukkueura

Peterka pelasi alle 18-vuotiaiden IA-divisioonan MM-kilpailuissa vuonna 2019, jolloin hän voitti kultaa ja oli nostamassa Saksaa pääsarjatasolle.
Peterka pelasi alle 20-vuotiaiden MM-kilpailuissa vuonna 2020 ja 2021. Ensimmäisessä turnauksessa hänet valittiin Yhdysvaltoja vastaan pelatun avausottelun päätteeksi Saksan ottelun parhaaksi pelaajaksi. Vuoden 2021 turnauksessa Peterka toimi joukkueen varakapteenina. Hän oli tehoilla 4+6=10 Saksan paras syöttäjä ja Peterka jakoi joukkueen sisäisen pistepörssin voiton Tim Stützlen kanssa. He jakoivat koko turnauksen pistepörssin kolmannen sijan Suomen Anton Lundellin kanssa. Peterka valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Peterka pelasi ensimmäiset aikuisten MM-kilpailunsa Latviassa vuonna 2021.
Yksityiselämä

Peterkalla on tšekkiläisiä sukujuuria, mutta hänen vanhempansa Dennis ja Natalie ovat syntyneet Saksassa. Peterkalla on kaksi nuorempaa sisarusta, sisko ja veli.
Jorge Alberto Ossa Soto

Jorge Alberto Ossa Soto (s. 29. heinäkuuta 1956) on kolumbialainen roomalaiskatolinen piispa. Hänet vihittiin papiksi Istmina-Tadón hiippakuntaan 23. toukokuuta 1982 ja nimitettiin Florencian hiippakunnan piispaksi 21. tammikuuta 2003. Piispaksi vihkiminen seurasi 1. maaliskuuta. Pääkonsekraattorina toimi Alonso Llano Ruiz, jota avustivat Luis Madrid Merlano ja José de Jesús Quintero Díaz.
15. heinäkuuta 2011 Ossa Soto sai nimityksen Santa Rosa de Ososin hiippakunnan piispaksi.
John Whitmire

| John Whitmire |
| --- | --- |
 John Whitmire vuonna 2023.
Henkilötiedot
Syntynyt: 13. elokuuta 1949 (ikä 75) Hillsboro, Texas
Kansalaisuus:  Yhdysvallat
Ammatti:  asianajaja
Poliitikko
Puolue:  Demokraatit
Vaalipiiri:  15th Senatorial District
Kotipaikka:  Hillsboro, Texas
 Nimikirjoitus
Aiheesta muualla
Virallinen sivu
John Harris Whitmire (s. 13. elokuuta 1949 Hillsboro, Texas) on yhdysvaltalainen demokraattisen puolueen poliitikko. Hän syntyi Texasin Hillsborossa ja opiskeli Houstonin yliopistossa. Hän on istunut Texasin senaatissa vuodesta 1983 oltuaan sitä ennen vuosina 1973–1982 osavaltion edustajainhuoneen jäsenenä.
Whitmire on varsinaiselta ammatiltaan asianajaja.
Johnny Schmitz

Johnny Schmitz
John Albert ”Johnny” Schmitz (27. marraskuuta 1920 Wausau, Wisconsin – 1. lokakuuta 2011 Wausau, Wisconsin) oli yhdysvaltalainen baseballpelaaja. Hän pelasi MLB-tason syöttäjänä vuosina 1941–1956, joskin uraan toi tilapäisen keskeytyksen palvelu toisessa maailmansodassa.
Schmitz osallistui tähdistöotteluihin vuosina 1946 ja 1948. Hänen ammattilaisseuroinaan olivat Chicago Cubs, Brooklyn Dodgers, New York Yankees, Cincinnati Reds, Washington Senators, Boston Red Sox ja Baltimore Orioles.
Aiheesta muualla

Baseball-reference.com: Johnny Schmitz Statistics (englanniksi)
Jorge Adolfo Carlos Livieres Banks

Jorge Adolfo Carlos Livieres Banks (22. helmikuuta 1929 Asunción – 17. joulukuuta 2018) oli paraguaylainen katolinen piispa. Hänet vihittiin papiksi 22. joulukuuta 1956 ja nimitettiin Asunciónin vihkipiispaksi sekä Utimmiran titulaaripiispaksi 12. lokakuuta 1976. Piispaksi vihkiminen seurasi saman vuoden marraskuun 25. päivänä. Pääkonsekraattorina toimi Ismael Blas Rolón Silvero, jota avustivat Felipe Santiago Benitez Avalos ja Jorge Carlos Carreras.
Livieres Banks sai 24. heinäkuuta 1987 nimityksen Encarnaciónin prelaatiksi ja 19. huhtikuuta 1990 piispaksi. Livieres Banks erosi tehtävistään 5. heinäkuuta 2003.
Johann Schultz

Johann Arnold Schultz (15. joulukuuta 1795 – 16. lokakuuta 1836 Viipuri) oli saksalaissyntyinen näyttelijä ja teatterinjohtaja, josta tuli viipurilainen porvari.
Schultzin taustaa ei juuri tunneta, mutta hänellä tiedetään olleen porvarinoikeudet Jelgavassa. Schultzin ensimmäinen puoliso oli näyttelijä Charlotte Sophie Jobel, toinen vuodesta 1830 näyttelijä Dorothea Christina Schubart ja kolmas vuodesta 1834 näyttelijä Rosalie Ernestine Spranger.
Viipuriin Schultz tuli kesällä 1824 vaimonsa ja joidenkin saksalaisten näyttelijöiden kanssa. Hän oli kertomansa mukaan johtanut teatteriseuruetta jo vuodesta 1818 ja Riian teatterissa hänen tiedetään näytelleen puolisonsa kanssa 1817–1818. Schultzin anomus oikeudesta esittää saksalaisia näytelmiä Suomessa evättiin ensin, mutta keväällä 1825 hän sai kuitenkin porvarinoikeudet Viipurissa. Hän alkoi järjestää näytäntöjä kolme kertaa viikossa ja laajensi samalla teatteriseuruettaan, joka esitti varsinkin August von Kotzebuen näytelmiä.
Schultzin seurue vieraili myös Haminassa, Porvoossa ja Helsingissä, jossa se muun muassa esiintyi uuden teatterirakennuksen ensi-illassa 9. maaliskuuta 1827. Senaatti myönsi samana keväänä Schultzille privilegion esittää saksalaisia näytelmiä Suomessa. Syksyllä seurue oli Turussa, palasi sieltä Helsingin kautta Viipuriin ja meni kesällä 1828 Kronstadtiin. Siellä tammikuussa 1829 pidetyn Carl Maria von Weberin oopperan Taika-ampuja esitys uusittiin Viipurissa 12. toukokuuta 1829, mikä oli merkittävä tapaus oopperataiteelle Suomessa. Vuonna 1830 esitys pidettiin myös Helsingissä. Viipurin teatteritalo valmistui syksyllä 1834 näytelmien esityspaikaksi, mutta samaan aikaan Schultzin teatteriseurue hajosi. Hän teki konkurssin ja päätyi jäämään kaupunkiin kestikievarin pitäjäksi. Uusi yritys teatteritoiminnan jatkamiseksi 1836 epäonnistui heti alettuaan, Schultzin kuoltua.
Aiheesta muualla

Johann Schultz Biografiasampo.
Johann Schobert

Johann Schobert
Johann Schobert (n. 1720 – 28. elokuuta 1767) oli saksalainen säveltäjä ja klavikordisti. Hänen syntymäpaikastaan ei ole varmuutta, mutta hän eli elämänsä viimeiset seitsemän vuotta Pariisissa. Schobertin tuotanto koostuu pääosin sonaateista klavikordille. Schobert kuoli Pariisissa vuonna 1767 syötyään myrkyllisiä sieniä. Häntä kyllä varoitettiin niistä mutta hän ei uskonut että ne olivat myrkyllisiä ja sai muutkin uskomaan että ne ovat syötäviä. He söivät niistä valmistetun aterian kohtalokkain seurauksin. Hänen poikansa, piika ja neljä ystäväänsä kuolivat sienimyrkytykseen.
Aiheesta muualla

Can, Berna: Johann Schobert AllMusic. Viitattu 4.8.2018.
Juhana (Saksi)

| Juhana |
| --- | --- |
 Saksin kuningas Juhana, Ferdinand von Rayskin tuntemattoman oppilaan maalaus.
Saksin kuningas
Valtakausi:  9. elokuuta 1854 – 29. lokakuuta 1873
Edeltäjä:  Fredrik August II
Seuraaja:  Albert

Syntynyt:  12. joulukuuta 1801 Dresden, Saksin vaaliruhtinaskunta, Pyhä saksalais-roomalainen keisarikunta
Kuollut:  29. lokakuuta 1873 (71 vuotta) Pillnitz, Dresden, Saksin kuningaskunta, Saksan keisarikunta
Puoliso:  Baijerin Amalie Auguste
Lapset:  Marie Auguste Albert Elisabet Ernst Yrjö Sidonie Anna Margareeta Sofia
Koko nimi:  Johann Nepomuk Maria Joseph Anton Xaver Vincenz Aloys Franz de Paula Stanislaus Bernhard Paul Felix Damasus
Suku:  Wettin
Isä:  Maksimilian
Äiti:  Karoliina
Uskonto:  roomalaiskatolinen
Juhana (saks. Johann Nepomuk Maria Josef; 12. joulukuuta 1801 Dresden – 29. lokakuuta 1873 Pillnitz, lähellä Dresdeniä) oli Saksin kuningaskunnan kuningas vuosina 1854–1873.
Juhanan vanhemmat olivat prinssi Maksimilian ja Parman prinsessa Karoliina. Hän oli vuodesta 1821 Saksin finanssikollegion jäsen ja vuosina 1830–1831 sen puheenjohtaja sekä sen jälkeen valtioneuvoston puheenjohtaja. Hän toimi keskeisenä henkilönä komiteassa, joka laati Saksin vuoden 1831 perustuslain. Perustuslain säätämisen jälkeen Juhana osallistui Saksin maapäivien ylähuoneessa aktiivisesti lainsäädäntötyöhön. Vuoden 1848 vallankumousliikehdintä pakotti hänet muutamaksi vuodeksi syrjään politiikasta.
Juhanasta tuli kuningas veljensä Fredrik August II:n kuoltua lapsettomana 9. elokuuta 1854. Hallitsijana Juhana pyrki kehittämään lakeja, oikeuslaitosta, rautateitä ja elinkeinoelämää sekä suosimaan tieteitä. Johtavan ministerinsä Friedrich Ferdinand von Beustin suosituksesta Juhana pyrki ulkopolitiikassaan vastustamaan Preussin vahvistumista ja vuoden 1866 sodassa hän liittyi Itävallan puolelle Preussia vastaan. Itävallan kärsittyä kuitenkin tappion Juhana erotti Beustin ja siirtyi tukemaan Preussin kansleri Otto von Bismarckin johdolla perustettua Pohjois-Saksan liittoa. Vuosien 1870–1871 sodassa Saksi tuki Preussia Ranskaa vastaan. Tämän sodan jälkeen Saksista tuli osa Saksan keisarikuntaa.
Juhana oli kiinnostunut taiteista ja klassisilla kielillä julkaistusta kirjallisuudesta. Hän osasi myös italiaa ja julkaisi vuosina 1839–1849 kommentoidun saksannoksen Danten Jumalaisesta näytelmästä nimimerkillä Philalethes.
Juhanan puoliso oli Baijerin prinsessa Amalia Augusta, kuningas Maksimilian I Joosefin tytär. Heillä yhdeksän lasta, joista pojat Albert ja Yrjö kohosivat molemmat Saksin kuninkaiksi.
Aiheesta muualla

Kuvia tai muita tiedostoja aiheesta Juhana (Saksi) Wikimedia Commonsissa
Juhana Fredrik

Juhana Fredrik, Lucas Cranach vanhemman maalaama muotokuva vuodelta 1550.
Juhana Fredrik Jalomielinen (saks. Johann Friedrich der Grossmütige; 30. kesäkuuta 1503 Torgau – 3. maaliskuuta 1554 Weimar) oli Saksin vaaliruhtinas vuosina 1532–1547 ja sen jälkeen tynkä-Saksin herttua kuolemaansa asti. Hän oli viimeinen Wettinin hallitsijasuvun ernestiläisen sukuhaaran edustaja Saksin vaaliruhtinaana. Juhana Fredrik oli luterilaisen uskonpuhdistuksen innokas puolustaja, joka menetti tappiollisessa Schmalkaldenin sodassa vaaliruhtinaan arvonsa ja pääosan valtakunnastaan Wettinien albertilaiselle haaralle.
Juhana Fredrik oli vaaliruhtinas Juhana Horjumattoman vanhempi poika, joka tuli isänsä seuraajaksi vuonna 1532. Hän käytännössä peri isältään myös aseman Saksan luterilaisten ruhtinaiden edellisvuonna muodostaman puolustusliiton eli Schmalkaldenin liiton johtajana. Juhana Fredrik uskoi aluksi, että protestanttisten valtioiden ja keisari Kaarle V:n välillä voitaisiin säilyttää rauha. Hänen päätöksensä sekaantua Naumburgin piispanvaaliin korvaamalla valittu katolinen piispa protestanttisella kuitenkin provosoi keisaria. Välit kiristyivät entisestään, kun Juhana Fredrik ja Hessenin maakreivi Filip Jalomielinen vuonna 1542 karkottivat katolisen Braunschweig-Wolfenbüttelin herttua Henrik II:n mailtaan. Juhana Fredrik myös vieroitti serkkunsa, luterilaiseksi kääntyneen Saksin herttua Moritsin vallatessaan tämän perintömailla sijainneen Wurzenin kaupungin.
Kun Schmalkaldenin sodaksi kutsuttu uskonsota keisarillisia joukkoja vastaan vuonna 1546 puhkesi, Juhana Fredrik sai tuekseen vain osan Pohjois-Saksan protestanttisista ruhtinaskunnista. Kun hän lähetti joukkonsa Tonavalle kohtaamaan keisarin armeijan, Moritsin armeija hyökkäsi suojattomaksi jääneeseen vaaliruhtinaskuntaan. Liittoutuneet Kaarle V ja Morits löivät lopulta Juhana Fredrikin 24. huhtikuuta 1547 ratkaisevassa Mühlbergin taistelussa, jonka päätteeksi hän jäi haavoittuneena vihollistensa vangiksi. Juhana Fredrik tuomittiin 10. toukokuuta 1547 kapinallisena kuolemaan, mutta keisari armahti hänet sen jälkeen kun hän oli 19. toukokuuta luovuttanut vaaliruhtinaan arvonsa ja pääosan valtakunnastaan Moritsille. Hän sai pitää vain osan Thüringenistä ja Saksin herttuan arvon. Juhana Fredrikiä pidettiin vankina vuoteen 1552, jolloin hänet vapautettiin Moritsin ajauduttua vuorostaan sotaan keisaria vastaan.
Juhana Fredrikin kuoltua hänen edustamansa Wettinien ernestiläinen haara jäi hallitsemaan osaa Saksista, joka jakautui kuitenkin lukuisiksi pieniksi herttuakunniksi. Hänen kolme poikaansa olivat Saksin herttuat Juhana Fredrik II ja Juhana Fredrik III sekä Saksi-Weimarin herttua Juhana Vilhelm.
Aiheesta muualla

Kuvia tai muita tiedostoja aiheesta Juhana Fredrik Wikimedia Commonsissa
John George Vlazny

John George Vlazny (s. 22. helmikuuta 1937 Chicago) on yhdysvaltalainen roomalaiskatolinen arkkipiispa. Hänet vihittiin papiksi Chicagon arkkihiippakuntaan 20. joulukuuta 1961 ja nimitettiin sen vihkipiispaksi sekä Stagnumin titulaaripiispaksi 18. lokakuuta 1983. Piispaksi vihkiminen seurasi 13. joulukuuta. Pääkonsekraattorina toimi Joseph Louis Bernardin, jota avustivat Alfred Leo Abramowicz ja Nevin William Hayes.
Vlazny sai 19. toukokuuta 1987 nimityksen Winonan piispaksi, jonka virkaan hänet asetettiin 29. heinäkuuta. Hänet nimitettiin 28. lokakuuta 1997 Portland in Oregonin arkkipiispaksi, ja hänet asetettiin tähän virkaan 19. joulukuuta.
Jetro

| Jetro |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Jitro
Vastineita eri kielissä:  Jethro, Jeth, Jethroe
Nimen alkuperä:  heprealainen, yltäkylläisyys
Infobox OKVirheellinen NIMI-arvo: 
Jetro (hepr. ‏יתרו‎; myös muodoissa Jethro tai Jitro) on heprealaista alkuperää oleva miehen etunimi. Nimi johtuu yltäkylläisyyttä tarkoittavasta heprean sanasta yitro (יִתְרוֹ). Nimi juontuu Raamatusta, jossa mainitaan Jetro, midianilainen pappi. Hänen luokseen Mooses Raamatun mukaan asettui asumaan paettuaan Egyptistä, ja hänen tyttärensä kanssa Mooses myös meni naimisiin.
Suomessa nimi Jetro on Väestörekisterikeskuksen tietojen mukaan annettu toukokuuhun 2019 mennessä noin 330 henkilölle. Nimeä ei esiinny suomalaisessa nimipäiväkalenterissa.
Tunnettuja Jetroja, Jethroja ja Jitroja

Jethro Rostedt, suomalainen kiinteistövälitystoimiston toimitusjohtaja ja julkisuuden henkilö
Jethro Tull, brittiläinen maataloustieteilijä
Jetro Willems, alankomaalainen jalkapalloilija
Nimen muita merkityksiä

Jethro Tull, brittiläinen rockyhtye
Aiheesta muualla

Jetro-nimen tarkoitus (englanniksi)
John Geiger

| Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Mitalit> Maa:   Yhdysvallat. Olympialaiset .Miesten soutu | Maa:   Yhdysvallat> .Miesten soutu |
| --- | --- | --- | --- |
|  Kultaa | Pariisi 1900 | kahdeksikko |  |
John Francis Geiger (28. maaliskuuta 1873 Philadelphia, Pennsylvania – 6. joulukuuta 1956 Philadelphia) oli yhdysvaltalainen soutaja, joka edusti Vesper Boat Clubia. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa kahdeksikossa.
John Gayle

John Gayle.
John Gayle (11. syyskuuta 1792 – 21. heinäkuuta 1859) oli yhdysvaltalainen poliitikko. Hän toimi Alabaman seitsemäntenä kuvernöörinä 1831–1835.
Gayle syntyi Etelä-Carolinassa ja kuului Yhdysvaltain edustajainhuoneeseen 1847–1849. Hänen edeltäjänsä Alabaman kuvernöörinä oli Samuel B. Moore ja seuraaja Clement Comer Clay. Gayle valittiin kuvernööriksi demokraattina, mutta hän siirtyi myöhemmin 1830-luvulla Whig-puolueeseen. Hän oli koulutukseltaan juristi ja toimi ennen kuvernööriksi valintaansa muun muassa Alabaman korkeimman oikeuden tuomarina. Vuodesta 1849 Gayle toimi Alabamassa liittovaltion tuomarina.
John Gayle kuoli Mobilessa Alabamassa 66-vuotiaana.
Judon Euroopan-mestaruuskilpailut 2016

Judon Euroopan-mestaruuskilpailut 2016 järjestettiin Kazanissa, Venäjällä 21.–24. huhtikuuta 2016. Kilpailujen ohjelmassa oli seitsemän henkilökohtaista painoluokkaa miehille ja naisille sekä joukkuekilpailut.
Mitalistit

Lähde: European Judo Union
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –60 kg |  Walide Khyar |  Orxan Səfərov |  Hovhannes Davtjan  Elios Manzi |
| –66 kg |  Važa Margvelašvili |  Colin Oates |  Fabio Basile  Arsen Galstjan |
| –73 kg |  Rüstəm Orucov |  Laša Šavdatuašvili |  Rok Drakšič  Nugzar Tatalašvili |
| –81 kg |  Hasan Halmurzajev |  Avtandil Tšrikišvili |  Ivailo Ivanov  Robin Pacek |
| –90 kg |  Varlam Liparteliani |  Krisztián Tóth |  Piotr Kuczera  Marcus Nyman |
| –100 kg |  Henk Grol |  Toma Nikiforov |  Michael Korrel  Grigori Minaskin |
| +100 kg |  Teddy Riner |  Or Sasson |  Levan Matiašvili  Daniel Natea |
| Joukkuekilpailu |  Georgia Važa Margvelašvili Amiran Papinašvili Nugzari Tatalašvili Laša Šavdatuašvili Avtandil Tšrikišvili Giorgi Papunašvili Varlam Liparteliani Paata Gviniašvili Levan Matiašvili Adam Okruašvili |  Venäjä Anzaur Ardanov Arsen Galstjan Zelimhan Ozdojev Uali Kuržev Stanislav Semjonov Hasan Halmurzajev Sayd Emi Žambekov Magomed Magomedov Adlan Bisultanov Andrei Volkov |  Puola Aleksander Beta Paweł Zagrodnik Damian Szwarnowiecki Lukasz Blach Jakub Kubieniec Patryk Ciechomski Piotr Kuczera Kamil Grabowski Maciej Sarnacki  Azerbaidžan Tarlan Karimov Vugar Shirinli Fagan Guluzade Rustam Orujov Rustam Alimli Shahin Gahramanov Mammadali Mehdiyev Elxan Məmmədov Ushangi Kokauri |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| –48 kg |  Charline Van Snick |  Éva Csernoviczki |  Dilara Lokmanhekim  Monica Ungureanu |
| –52 kg |  Majlinda Kelmendi |  Priscilla Gneto |  Andreea Chițu  Julija Ryžova |
| –57 kg |  Automne Pavia |  Ivelina Ilijeva |  Nora Gjakova  Timna Nelson-Levy |
| –63 kg |  Tina Trstenjak |  Kathrin Unterwurzacher |  Anicka van Emden  Jekaterina Valkova |
| –70 kg |  Gévrise Émane |  Esther Stam |  Szabina Gercsák  Fanny Posvite |
| –78 kg |  Audrey Tcheuméo |  Guusje Steenhuis |  Luise Malzahn  Natalie Powell |
| +78 kg |  Kayra Sayit |  Svitlana Jaromka |  Belkız Zehra Kaya  Jasmin Kuelbs |
| Joukkuekilpailu |  Puola Agata Perenc Karolina Pieńkowska Arleta Podolak Anna Borowska Agata Ozdoba Karolina Talach Katarzyna Kłys Katarzyna Furmanek Anna Zaleczna |  Venäjä Julija Ryžova Natalija Kondratjeva Darja Mežetškaja Tatjana Kazenjuk Darja Davydova Pari Surakatova Irina Gazijeva Valentina Maltseva Ksenia Šibisova Vera Moskaljuk |  Ranska Astride Gneto Lola Benarroche Margaux Pinot Melissa Heleine Madeleine Malonga  Saksa Maria Ertl Mareen Kräh Theresa Stoll Viola Wächter Nadja Bazynski Iljana Marzok Laura Vargas Koch Luise Malzahn Carolin Weiss |